
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 21
                                                            din 27 ianuarie 2022
privind aprobarea derulării învățământului dual la nivelul municipiului Sighișoara pentru anul școlar 2022 – 2023, precum și încheierea contractului de parteneriat pentru formarea profesională a elevilor prin învățământ dual între operatorul economic S.C. GST SAFETY TEXTILES RO S.R.L., Liceul Tehnologic nr. 1 și Municipiul Sighișoara, și a contractului de parteneriat între operatorul economic S.C. SEFAR S.R.L., Liceul Tehnologic nr. 1 și Municipiul Sighișoara
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 2.506/26.01.2022 şi la Consiliul Local Sighișoara cu nr. 2.542/26.01.2022, de referatul de aprobare, înregistrat cu nr. 2.505/26.01.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Legea educației naționale nr. 1/2011, cu modificările și completările ulterioare;

Având în vedere Ordinul Ministrului Educației și Cercetării nr. 5.599/21.09.2020 pentru aprobarea Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2021 – 2022, cu modificările și completările ulterioare;

Ținând cont de adresa cu nr. 566/25.01.2022 a Inspectoratului Școlar Județean Mureș, prin care ne este adus la cunoștință faptul că la Centrul Național de Dezvoltare a Învățământului Profesional și Tehnic au fost depuse solicitările de școlarizare în învățământul dual cu nr. 1.933/12.11.2021 și cu nr. 1.945/15.11.2021, din partea operatorilor economici S.C. GST SAFETY TEXTILES RO S.R.L. și S.C. SEFAR S.R.L..; 

Având în vedere că în urma analizei cererilor operatorilor economici și a proiectului de școlarizare de la Liceul Tehnologic Nr. 1 Sighișoara, fundamentat conform Ordinului Ministrului Educației nr. 5.511/28.10.2021 privind aprobarea Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de antepreşcolari/preșcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2022 – 2023, în cadrul ședințelor Comitetului de Dezvoltare a Parteneriatului Social a județului Mureș, organizate conform Calendarului etapelor și acțiunilor pentru stabilirea cifrei de școlarizare în învățământul dual și în învățământul profesional de stat pentru anul școlar 2022 – 2023, aprobat prin O.M.E. nr. 5.513/28.10.2021, s-a avizat favorabil satisfacerea a 12 locuri pentru învățământul dual solicitate pentru domeniul mecanic, calificarea Mecanic utilaje și instalații în industrie la Liceul Tehnologic nr. 1 Sighișoara, respectiv: 6 locuri pentru S.C. GST SAFETY TEXTILES RO S.R.L. și 6 locuri pentru S.C. SEFAR S.R.L.;
Având în vedere Hotărârea nr. 149/10.12.2021 a Consiliului de Administrație al Liceului Tehnologic Nr. 1 Sighișoara, prin care s-a aprobat includerea în Proiectul planului de școlarizare pentru anul școlar 2022 – 2023 a locurilor de școlarizare prin învățământul dual în Sighișoara;

Având în vedere Hotărârea nr. 151/19.01.2021 a Consiliului de Administrație al Liceului Tehnologic Nr. 1 Sighișoara, prin care s-a aprobat încheierea contractului de parteneriat pentru formarea profesională a elevilor prin învățământ dual între operatorul economic S.C. GST SAFETY TEXTILES RO S.R.L., Liceul Tehnologic nr. 1 și Municipiul Sighișoara și încheierea contractului de parteneriat pentru formarea profesională a elevilor prin învățământ dual între operatorul economic S.C. SEFAR S.R.L., Liceul Tehnologic nr. 1 și Municipiul Sighișoara;
Având în vedere Ordinul Ministrului Educației nr. 5.513 din 28 octombrie 2021 privind aprobarea Calendarului etapelor și acțiunilor pentru stabilirea cifrei de școlarizare în învățământul dual și în învățământul profesional de stat pentru anul școlar 2022 – 2023, a modelelor proiectelor cifrei de școlarizare în învățământul dual și în învățământul profesional de stat pentru avizarea de către Comitetul local de dezvoltare a parteneriatului social, Centrul Național de Dezvoltare a Învățământului Profesional și Tehnic și unitatea administrativ-teritorială, precum și a modelului "Situația solicitărilor operatorilor economici și a propunerilor de cifre de școlarizare la învățământul profesional de stat, pentru anul școlar 2022 – 2023";
Având în vedere Ordinul Ministrului Educației Naționale nr. 3.554/2017 privind aprobarea Metodologiei de organizare și funcționare a învățământului dual;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 2.504/26.01.2022, prin care se propune aprobarea derulării învățământului dual la nivelul municipiului Sighișoara pentru anul școlar 2022 – 2023, precum și încheierea contractului de parteneriat pentru formarea profesională a elevilor prin învățământ dual între operatorul economic S.C. GST SAFETY TEXTILES RO S.R.L., Liceul Tehnologic nr. 1 și Municipiul Sighișoara, și a contractului de parteneriat între operatorul economic S.C. SEFAR S.R.L., Liceul Tehnologic nr. 1 și Municipiul Sighișoara;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129, alin. (1), alin. (2), lit. d), lit. e), alin. (7), lit. a), alin. (9) lit. a), alin. (14), art. 139, alin. (1), alin. (3) lit. f) și a art. 196, alin. (1), lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:
Art. 1. Se aprobă derularea învățământului dual la nivelul Municipiului Sighișoara pentru anul școlar 2022 – 2023.
Art. 2. Se aprobă încheierea contractului de parteneriat pentru formarea profesională a elevilor prin învățământ dual între operatorul economic S.C. GST SAFETY TEXTILES RO S.R.L., Liceul Tehnologic nr. 1 și Municipiul Sighișoara, potrivit Anexei nr. 1, care face parte integrantă din prezenta hotărâre. 


Art. 3. Se aprobă încheierea contractului de parteneriat pentru formarea profesională a elevilor prin învățământ dual între operatorul economic S.C. SEFAR S.R.L., Liceul Tehnologic nr. 1 și Municipiul Sighișoara, potrivit Anexei nr. 2, care face parte integrantă din prezenta hotărâre. 
Art. 4. Se împuternicește Primarul Municipiului Sighișoara, în persoana domnului Sîrbu Ioan - Iulian, să semneze contractele prevăzute la art. 2 și art. 3 din prezenta, urmând ca Serviciul Monitorizare Servicii de Utilități Publice, Guvernanță Corporativă și Transport Public Local să gestioneze derularea, monitorizarea și implementarea contractelor.
Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local din cadrul Municipiului Sighișoara, precum și Liceul Tehnologic Nr. 1, prin conducerea acestuia, S.C. GST SAFETY TEXTILES RO S.R.L și S.C. SEFAR S.R.L.
Art. 6. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Stanciu Mihai Ioan                                               Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Liceul Tehnologic Nr. 1;

  1 ex. S.C. GST SAFETY TEXTILES RO S.R.L;

  1 ex. S.C. SEFAR S.R.L.
11 ex.
B.A. 
